Peruspankkipalveluasiakkuudella tarkoitetaan asiakassuhdetta, jossa asiakkaalla on käytössään vain maksutili, maksukortti ja verkkopankki.
Seuraavat tiedot ovat pankille tarpeellisia ja välttämättömiä peruspankkipalveluasiakkuutta perustettaessa ja sitä ylläpidettäessä
asiakkaan nimi, osoite, henkilötunnus, kansalaisuus
tieto siitä, onko asiakas merkittävässä julkisessa asemassa, tällaisen henkilön perheenjäsen tai läheinen yhtiökumppani
tieto asiakkaan taloudellista asemaa kuvaavasta elämäntilanteesta (esim. palkansaaja, eläkeläinen, opiskelija)
tieto siitä, onko kyseessä asiakkaan pääasiallinen pankkiasiakkuus
tieto varojen ja säännöllisten maksutapahtumien/rahavirtojen alkuperästä tai lähteestä
arvio asiakkaan säännöllisen maksuliikenteen määrästä
arvio asiakkaan ulkomaan maksujen määrästä ja peruste maksuille.
Muissa kuin peruspankkipalveluasiakassuhteissa pankin voi olla perusteltua kysyä edellä mainittujen kysymysten lisäksi muita tuntemiseen vaikuttavia tietoja. Näiden tietojen tarpeellisuus riippuu asiakassuhteen laadusta ja laajuudesta.